ירושלים, כ"ט בחשוון תשפ"ג

13 בנובמבר, 2023

תיק מס' 122/2023

לכבוד

אלעד מן

שלום רב,

# **הנדון: דיונים, פעולות, החלטות וצעדים הנוגעים למצב הלחימה**

1. ביום 13 באוקטובר 2023 הגשת בקשה לקבלת מידע לפי חוק חופש המידע, התשנ"ח-1998 (להלן – **החוק**), בה ביקשת לקבל מידע בדבר הדיונים שנערכו במשרד האוצר (להלן – **המשרד**) בקשר למלחמת חרבות ברזל (להלן – **המלחמה**), סיכומי הדיון או הפרוטוקולים שנערכו לגביהם וכן מידע בדבר הפעולות וההחלטות שננקטו והתקבלו על-ידי המשרד בנושא (להלן – **הפניה**).
2. באשר לבקשה המצוינת בפניה לקבלת "פירוט מלוא הדיונים הנוגעים לאירועי הלחימה שהחלו ב 7.10.2023" וכן "פירוט הפעולות, ההחלטות והצעדים שננקטו והתקבלו על הרשות/המשרד החל ביום 7.10.2023" ובכלל זה את "תאריך הדיון, שעתו ומשכו, המשתתפים בו, נושאי הדיון ומקום עריכת הדיון, ופירוט ההחלטות שהתקבלו בדיון זה", יצוין כי אין קובץ מידע במשרד שבו מאוגד המידע המבוקש.

בהתאם לסעיף 7(ה) לחוק "המידע יועמד לרשות המבקש כפי שהוא מצוי בידי הרשות הציבורית ואין הרשות חייבת לעבד את המידע לצרכיו של המבקש; היה המידע ממוחשב, הוא יופק עבור המבקש באמצעים המשמשים דרך קבע את הרשות." מאחר שהפירוט המבוקש בפניה ביחס לדיונים שהתקיימו אינו מצוי "בפורמט דיגיטלי הניתן לחיפוש" כפי שהתבקש בפניה, המשרד אינו מחויב לעבד ולהפיק את המידע המצוי בידיו באופן זה.

1. יוסבר כי מיום 7.10.2013 ואילך התקיימו עשרות דיונים בהשתתפות חלק מחברי הנהלת המשרד ועובדים מהאגפים שבניהולם, לצורך מתן מענה לאתגרים השונים העולים בעקבות המלחמה. חלק מהתוצרים הסופיים של הדיונים הרבים שהתקיימו עד כה, פורסמו באתר של המשרד:

<https://www.gov.il/he/departments/topics/subject-iron-swords/govil-landing-page>

להלן קישורים לפרסומים של המשרד הנוגעים למלחמה, לדוגמא:

<https://www.gov.il/he/departments/news/press_05112023>

<https://www.gov.il/he/departments/news/press_15102023>

<https://www.gov.il/he/departments/news/press_08112023_c>

1. מלבד זאת, חלק מהתוצרים הסופיים של הדיונים שבהם המשרד לקח חלק, הובאו בפני הכנסת, הממשלה ובפני ועדת שרים לענייני חברה וכלכלה (להלן - **הקבינט החברתי-כלכלי**) שקיבלו בעקבותיהם החלטות סופיות. ראה לדוגמא את החלטת ממשלה מספר 969 המתירה למשרדי הממשלה לקבל תרומות; הצעת חוק התוכנית לסיוע כלכלי (הוראות שעה - חרבות ברזל), התשפ"ד-2023 שמטרתה לסייע לעסקים שנפגעו ולעובדים שהעסקתם נפגעה כתוצאה מהמלחמה; הכרזה על הישובים אשקלון ומבקיעים כיישובי ספר למשך שנה, שמשמעותה שעסקים הממוקמים בישובים אלה יהיו זכאים לפיצויים בשל נזקים עקיפים מכוח חוק מס רכוש וקרן פיצויים, תשכ"א-1961; החלטת ממשלה מספר 819 להקים ועדה על פי תקנות מס רכוש וקרן פיצויים; החלטת הקבינט החברתי-כלכלי להעניק פטור מתשלום ארנונה למגורים בישובים שפונו. יצוין כי בעיון בתוצרים לעיל ניתן למצוא מידע בדבר "מהות הפעולה/הצעד/ההחלטה וזהות מקבלי ההחלטה ו/או האחראים על ביצוע ו/או יישום הפעולה והצעדים" אשר התבקש במסגרת פנייה זו.
2. בנוסף, ככל שתבקש, ניתן יהיה לשלוף מתוך היומן של מנכ"ל המשרד את פירוט הפגישות שהתקיימו כאמור בנוכחותו ותועדו ביומן. שליפה כאמור אורכת זמן והיא תיעשה בהקדם ובשים לב לאילוצים הרבים הקיימים בשלב זה בעקבות המלחמה. יצוין כי שליפה כאמור תהיה חסרה מאחר שאין ביומן תיעוד של מלוא המידע בדבר פרטי הפגישה שהתבקשו בפניה, וכן מאחר שהיו לא מעט התדיינויות והתייעצויות שנקבעו ללא זימון מראש ולכן לא שוקפו במסגרת היומן.
3. באשר לבקשה המצוינת בפניה לקבל "סיכום דיון או פרוטוקול", ככל שנערך ביחס לכל דיון שהתקיים כאמור, יצוין כי סיכומי הדיונים והפרוטוקולים עצמם מהווים מידע פנימי וחוות דעת שניתנו לצורך קבלת החלטה. בהתאם לסעיף 9(ב)(4) לחוק, רשות ציבורית אינה חייבת למסור מידע שהוא בגדר "חוות דעת, טיוטה, עצה או המלצה, שניתנו לצורך קבלת החלטה, למעט התייעצויות הקבועות בדין".
4. לאור האמור, הבקשה לקבל פירוט מלוא הדיונים הנוגעים למלחמה וכן פירוט הפעולות וההחלטות שננקטו והתקבלו על ידי המשרד נדחית שכן לא מדובר במידע שמוגדר בחוק כמידע המצוי במשרד. לעניין זה קיימת החלופה שפורטה בסעיף 5 אשר דרוש זמן להפקתה. בנוסף, הבקשה לקבל סיכומי דיונים או פרוטוקולים נדחית לפי סעיף 9(ב)(4) לחוק מאחר שאלו מהווים כאמור מידע פנימי וחוות דעת שניתנו לצורך קבלת החלטה.
5. הריני להביא לידיעתך, כי לפי סעיף 17 לחוק באפשרותך להגיש תוך 45 ימים עתירה מנהלית על החלטה זו לבית המשפט המחוזי ירושלים בשבתו כבית משפט לעניינים מנהליים.

בכבוד רב ,

Mnyuvall

אנט קליימן

ממונה על פניות הציבור וחוק